Title: ประกาศคณะกรรมการข้อมูลข่าวสารขององค์การบริหารส่วนตำบลตะเคียนทอง เรื่อง การเรียกค่าธรรมเนียมและค่าใช้จ่ายในการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการ

ประกาศคณะกรรมการข้อมูลข่าวสาร

ประกาศคณะกรรมการข้อมูลข่าวสาร
ขององค์การบริหารส่วนตำบลตะเคียนทอง
เรื่อง
การเรียกค่าธรรมเนียมและค่าใช้จ่ายในการขอสำเนาหรือขอสำเนาที่มีคำรับรองถูกต้อง
ของข้อมูลข่าวสารของราชการ[๑]

ด้วยพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๙ วรรคสาม
กำหนดให้หน่วยงานของรัฐโดยความเห็นชอบของคณะกรรมการข้อมูลข่าวสารของราชการวางหลักเกณฑ์การเรียกค่าธรรมเนียมในการขอสำเนา
หรือขอสำเนาที่มีคำรับรองถูกต้องของข้อมูลข่าวสารของราชการได้
โดยให้คำนึงถึงการช่วยเหลือผู้มีรายได้น้อยประกอบด้วย  ทั้งนี้ เว้นแต่จะมีกฎหมายเฉพาะบัญญัติไว้เป็นอย่างอื่น
ระเบียบ ประกอบการประกาศคณะกรรมการข้อมูลข่าวสารของราชการ ลงวันที่ ๗ พฤษภาคม ๒๕๔๒
เรื่อง การเรียกค่าธรรมเนียมการขอสำเนา
หรือขอสำเนาที่มีคำรับรองถูกต้องของข้อมูลข่าวสารของราชการ ได้วางหลักเกณฑ์การเรียกค่าธรรมเนียมในการเรียกค่าธรรมเนียมในการขอสำเนา
หรือขอสำเนาที่มีคำรับรองถูกต้องของข้อมูลข่าวสารของราชการได้

ดังนั้น เพื่อให้การเรียกค่าธรรมเนียมการขอสำเนา
หรือขอสำเนาที่มีคำรับรองถูกต้องของข้อมูลข่าวสารของราชการเป็นไปด้วยความเหมาะสมและเป็นแนวทางเดียวกัน
คณะกรรมการศูนย์ข้อมูลข่าวสารขององค์การบริหารส่วนตำบลตะเคียนทอง
ในการประชุมครั้งที่ ๑/๒๕๕๘ เมื่อวันที่ ๒๐ เมษายน ๒๕๕๘ จึงมีมติเห็นชอบการกำหนดค่าธรรมเนียมดังกล่าวดังนี้

๑.  ค่าธรรมเนียมการทำสำเนาโดยเครื่องถ่ายเอกสาร
ใช้กระดาษขนาด เอ ๔ กำหนดอัตราหน้าละ ๑.๐๐ บาท
๒.  ค่าธรรมเนียมการทำสำเนาโดยเครื่องถ่ายเอกสาร
ใช้กระดาษขนาด เอ ๓ กำหนดอัตราหน้าละ ๓.๐๐ บาท
๓.  ค่าธรรมเนียมการให้คำรับรองถูกต้องของข้อมูลข่าวสารกำหนดอัตราคำรับรองละ
๕.๐๐ บาท
๔.  ค่าใช้จ่ายการขอให้จัดส่งข้อมูลข่าวสารทางไปรษณีย์
ผู้ขอต้องเสียค่าใช้จ่ายในการจัดส่งตามค่าใช้จ่ายที่เกิดขึ้นจริง
๕.  การพิจารณายกเว้นค่าธรรมเนียม
และค่าใช้จ่ายเป็นการเฉพาะกรณีจะคำนึงถึง การช่วยเหลือผู้มีรายได้น้อย  ทั้งนี้
ให้อยู่ในดุลยพินิจของหัวหน้าหน่วยงานในองค์การบริหารส่วนตำบลที่มีข้อมูลข่าวสารอยู่ในครอบครองหรือผู้ที่หัวหน้าหน่วยงานฯ
มอบหมาย

ประกาศ
ณ วันที่ ๒๑ เมษายน พ.ศ. ๒๕๕๘
ธีระวิทย์
 สุทธินุ่น
นายกองค์การบริหารส่วนตำบลตะเคียนทอง
ประธานกรรมการการข้อมูลข่าวสารองค์การบริหารส่วนตำบลตะเคียนทอง

ปริยานุช/ผู้จัดทำ
๑๕ มิถุนายน
๒๕๕๘

ปุณิกา/ผู้ตรวจ
๓๐ มิถุนายน
๒๕๕๘

[๑] ราชกิจจานุเบกษา
เล่ม ๑๓๒/ตอนที่ ๕๕ ง/หน้า ๗๗/๑๑ มิถุนายน ๒๕๕๘